Diari Oficial de la Generalitat Valenciana


Sumari del DOGV 7843, del 03-08-2016 (2016/6180)

RESOLUCIÓ de 22 de juliol de 2016 de la Direcció General d'Investigació, Innovació, Tecnologia i Qualitat, per la qual es sotmet a informació pública la proposta de text a incloure en la Llei de Mesures Fiscals, Administratives i d'Orde Social i del Règim del Silenci Administratiu del procediment d'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7843

Data del DOGV
:   03-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6180


Data del document
:   22-07-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * cooperació administrativa

RESOLUCIÓ de 22 de juliol de 2016 de la Direcció General d'Investigació, Innovació, Tecnologia i Qualitat, per la qual es sotmet a informació pública la proposta de text a incloure en la Llei de Mesures Fiscals, Administratives i d'Orde Social i del Règim del Silenci Administratiu del procediment d'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules. [2016/6180]  
A fi de donar publicitat a la proposta de la Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública, d'incloure en la Llei de Mesures Fiscals, Administratives i d'Ordre Social, en relació amb la modificació del termini màxim per a resoldre i notificar i del règim del silenci administratiu del procediment d'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, resolc sotmetre a informació pública per un termini de 20 dies, a fi que aquells que es troben interessats puguen presentar al·legacions i formular les observacions que estimen oportunes dins del termini esmentat, que començarà a comptar des de l'endemà de la publicació de la resolució, el text següent:  
  
  
«CAPÍTOL XX  
Del termini per a resoldre i notificar i del règim del silenci administratiu del procediment d'autorització de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules  
   
Article XX. Termini per a resoldre i notificar i del règim del silenci administratiu  
1. El termini màxim per a resoldre i notificar la resolució del procediment d'autorització de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, serà de sis mesos comptador des de la data en què la sol·licitud haja tingut entrada en el registre de l'administració competent per a la seua tramitació.  
2. El venciment del termini màxim sense haver-se dictat i notificat resolució expressa, produirà efectes desestimatoris.  
  
Article XX. Règim transitori del procediment  
En els procediments iniciats abans de l'entrada en vigor de la present llei no els serà aplicable aquesta i es regiran per la normativa anterior».  
  
Les al·legacions es dirigiran per escrit al Servei d'Acreditació, Autorització i Registre de Centres, Serveis i Establiments Sanitaris de la Direcció General d'Investigació, Innovació, Tecnologia i Qualitat, hauran de presentar-se en la Conselleria de Sanitat Universal i Salut Pública o en qualsevol òrgan administratiu dels establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
València, 22 de juliol de 2016.- El director general d'Investigació, Innovació, Tecnologia i Qualitat: Óscar Zurriaga Llorens.